b'\n_START_ARTICLE_\nInfanterist der Zukunft\n_START_SECTION_\nIdZ V1 (IdZ-BS)\n_START_PARAGRAPH_\nPrvih 1600 serijskih kompletov IdZ V1, IDZ-BS (Basic System) je bilo izro\xc4\x8denih v uporabo v letih 2006 in 2007, razdeljeni pa so bili med pripadnike Bundesheera na mednarodnih misijah v Afganistanu, Kosovu in Kongu.\n_START_SECTION_\nIdZ V2 (IdZ-ES)\n_START_PARAGRAPH_\nSeptembra 2006 je Bundeswehr podpisal novo pogodbo za izdelavo sistema IdZ V2, IdZ-ES (Expanded System) s podjetjem Rheinmetall Defence. Dva sistema IdZ-ES, namenjena demonstracijam naj bi bila izdelana v letu 2008, v letu 2009 pa naj bi izdellai tiso\xc4\x8d kompletov, ki naj bi v uporabo pri\xc5\xa1li konec leta 2011. Sistem naj bi vseboval Rheinmetallov povezovalni ra\xc4\x8dunalni\xc5\xa1ki sistem za poveljevanje, nadzor in komunikacije (IC4U), ki naj bi enotam omogo\xc4\x8dil povezavo s poveljstvom po standardu NATO._NEWLINE_Pogodba vklju\xc4\x8duje tudi razvoj senzorskega sistema za zaznavanje sovra\xc5\xbenega ognja in detektorje min ter novo \xc4\x8delado z vizirjem in sistemom nadzora vojakovega zdravstvenega stanja. Poleg tega naj bi bil sistem povezljiv in uporaben tudi v oklepnih vozilih kot sta Puma in Boxer.'